cyanic-selkie/wikianc huggingface dataset:
Леброн Џејмс
2004-2008; Растење во голема ѕвезда
Во месец февруари од сезоната 2007-2008, Џејмс бил прогласен за МВП на Ол-стар натпреварот по вторпат во својата кариера откако имал учинок од 27 бода, 8 скокови и 9 асистенции. На 21 март во натпреварот против Торонто Репторс, тој го надминал Бред Догерти како водечки стрелец на Кавалирс на сите времиња, правејќи го тоа со помалку од преку 100 натпревари изиграни за клубот од Догерти. Неговите 30 бода по натпревар исто така биле највисок просек во лигата, со што тој ја одбележал својата прва титула како најдобар стрелец во лигата. Сепак, и покрај неговите поединечни достигнувања, скорот на Кливленд бил послаб во споредба со претходната сезона. Со 45-37 тие сепак се пласирале во плејофот, но тек како четврти носители на истокот. Во првата рунда на плејофот Кавси трета година по ред ги елиминирале Вашингтон Визардс, пред во конференциското полуфинале да бидат сопрени од подоцнежниот шампион Бостон Селтикс во седум натпревари. За време на решавачкиот седми натпревар од серијата против Селтикс одигран во Бостон, Џејмс постигнал 45 бода додека Селтикси ги предводел Пол Пирс кој постигнал 41. Натпреварот во медиумите бил опишан како „престрелка“.
2008-2010; МВП сезоните
На 23 јануари 2009, Леброн погодил шут со звукот на сирената за да му донесе победа на Кливленд над Голден Стејт Вориорс со 106-105. На 4 февруари 2009, Џејмс забележал 52 бода, 9 скока и 11 асистенции. После натпреварот му бил впишан трипл-дабл, но подоцна НБА лигата му избришала од статистиката еден скок, и на тој начин му поништиле трипл-дабл со 50 бода кој би бил прв таков уште од оној на Карим Абдул-Џабар во 1975 година. На Ол-стар натпреварот Џејмс бил најдобар стрелец на истокот со 20 бода, но тие биле убедливо поразени од западот со 146-119. На крајот на сезоната 2008-2009, Џејмс завршил на второто место во изборот за НБА Одбранбен играч на годината и за првпат бил избран во НБА одбранбениот тим, забележувајќи највисоки во кариерата 93 блокади. На крајот на сезоната, тој исто така бил водач во својот тим речиси во сите најважни статистички категории: бодови, скокови, асистенции, украдени топки и блокади. Како резултат на неговата феноменална игра која била потпомогната и од страна на новото засилување "Ол-стар бекот" Мо Вилијамс, Кливленд стигнал до рекорд на франшизата со скор 66–16 и само за еден натпревар не успеале да го израмнат најдобриот домашен рекорд во историјата на лигата. Со завршен просек од 28,4 бода, 7,6 скока, 7,2 асистенции, 1,7 украдени топки и 1,2 блокади по натпревар, Џејмс станал првиот играч на Кавалирс кој ја освоил наградата МВП.
Во плејофот, Кливленд ги минал со популарната "метла" Детроит Пистонс и Атланта Хокс во првите две рунди за да стигне до двобојот со Орландо Меџик во финалето на конференцијата. Во првиот натпревар од серијата Џејмс постигнал 49 бода во поразот на Кливленд, а во вториот натпревар тој го постигнал победничкиот кош за израмнување на 1-1. Сепак Кавалирс ја загубиле серијата со 4-2.
Во февруари од сезоната 2009–2010, Џејмс бил присилен привремено да игра како плејмејкер поради големиот број на повредени бекови на Кавалирс. Под неговото водство, Кливленд не го загубил моментумот, завршувајќи ја годината со најдобриот скор во лигата за втора сезона по ред. Како резултат на делумно зголемените минути на паркетот како и на фактот што како плејмејкер почесто бил во контакт со топката, Џејмс го зголемил своето статистичко производство, во просек на 29,7 бода, 7,3 скока, 8,6 асистенции, 1,6 украдени топки и 1 блокада по натпревар со 50 проценти шут од игра што му донело уште една награда МВП, втора во кариерата. На отворањето на плејофот, Кавалирс ги совладале Чикаго Булс за да изборат двобој против Бостон Селтикс во вториот круг. Џејмс бил сериозно критикуван за тоа што не играл добро во натпреварот број 5 од серијата, шутирајќи со прецизност од само 20 проценти постигнувајќи само 15 бода од 14 шутеви. Тимот го претрпел својот најголем пораз во историјата на франшизата. Кавалирс официјално бил елиминиран од шесстиот натпревар, иако Џејмс имал учинок од 27 бода, 19 скокови, 10 асистенции и 9 изгубени топки.
Одлуката
Џејмс станал неограничен слободен агент во јули 2010 и одлучил во директен пренос на телевизијата ЕСПН да соопшти каде ќе ја продолжи својата кариера. За тоа време, тој бил контактиран од неколку тимови, вклучувајќи ги Чикаго Булс, Лос Анџелес Клиперс, Мајами Хит, Њујорк Никс, Њу Џерси Нетс, и Кавалирс. На 8 јули, во емисијата насловена како Одлуката во директен пренос на ЕСПН, Џејмс објавил дека ќе потпише за Мајами Хит. Само ден подоцна, Крис Бош и Двејн Вејд кој исто така во текот на летото биле слободни агенти објавиле дека потпишале за Мајами. Сепак, најголема улога во доведувањето на Џејмс на Флорида одиграл претседателот на Хит Пет Рајли со идејата тој да игра со Бош и Вејд, која го привлекла Леброн. Џејмс сметал дека играњето со овие двајца ќе го ослободи од товарот за постигнување бодови, и верувал дека може да биде првиот играч по Оскар Робертсон кој ќе заврши една сезона со трипл-дабл во просек.
2010-2011; Првата сезона со Хит
Џејмс официјално потпишал со Хит на 10 јули 2010 година. Со овој потег, тој станал само третиот актуелен МВП играч кој го сменил тимот и првиот по Моузес Малоун во сезоната 1981-1982. Таа вечер, Хит организирале забава за добредојде во чест на нивната нова „голема тројка“ на Американ Ерлајнс Арена, настан што се случил во рок концертна атмосфера.
Во полуфиналето на источната конференција, Џејмс макар и со нов клуб повторно се сретнал со Бостон Селтикс за втора година по ред. Во натпреварот број 5, тој ги постигнал последните десет бода на Мајами за да помогне да се запечати победата во серијата. По последната сирена, тој славно легнал на теренот во еден емотивен момент, подоцна кажувајќи им на новинарите дека тоа е исклучително лична победа за него и за тимот. Хит на крајот усепале да стигнат до натпреварот за титулата, НБА финалето, каде биле поразени од Далас Маверикс во шест натпревари. Џејмс одново се нашол на мета на критика за поразот, откако имал само три бода во просек во последната четвртина на натпреварите во финалната серија. Неговиот просек во финалето од 17,8 бода по натпревар означува пад од 8,9 бода од просекот кој го бележел во регуларната сезона, што е најголем пад на бодовите во историјата на лигата.
2011-2013; Првите две НБА титули и уште две МВП награди
Поразот од Маверикс во финалето Џејмс не го примил добро и решил да преземе мерки за подобрување на својата игра. Една од нив била позиционирањето во играта со кое не бил задоволен, па затоа поединечно работел со Хаким Олајџувон за време на офсезоната. Со значително проширените вештини на Џејмс, Мајами ја започнале сезоната со најдобар рекорд во историјата на франшизата 18–6. Тој на крајот бил прогласен за МВП по третпат во кариерата, завршувајќи со просек од 27,1 бод, 7,9 скока, 6,2 асистенции и 1,9 украдени топки по натпревар со 53 проценти шут од игра.
Во конференциското полуфинале на плејофот, Мајами привремено го загубиле Крис Бош поради абдоминална повреда и се нашле во заостаток зад Индијана Пејсерс со 2-1. Во четвртиот натпревар Џејмс одговорил со 40 бода, 18 скокови и 9 асистенции помагајќи серијата да биде изедначена на 2-2. Во петтиот уфрлил 30 бода со што Мајами со уште една победа го презеле водство а потоа конечно и ги елиминирале Пејсерс со 4-2 за пласман во конференциското финале. За да го надоместат отсуството на Бош, Хит се префрлиле на игра со пониска петорка со Џејмс како крилен центар, која ја задржале и подоцна дури и по враќањето на Бош во конференциското финале против Бостон Селтикс. Соочувајќи се со елиминацијата во натпреварот бр. 6, Џејмс забележал неверојатни 45 бода и 15 скокови за да го доведе Хит до победа и до мајсторка во настап што The New York Times го нарекол „перформанси што ја дефинираат кариерата“. Мајами го добиле и натпреварот бр. 7 за да минат во ново НБА финале, каде овојпат ги чекала екипата на Оклахома Сити Тандер и големиот соперник на Џејмс, Кевин Дјурант. По првите три натпревари Хит воделе со 2-1, а Џејмс уфрлал по 30, 32 и 29 бода. Доцна во четвртиот натпревар од серијата, Џејмс погодил тројка за да му донесе водство на Хит, помагајќи им да ја добијат играта и покрај тоа што го немало некое време на паркетот поради грчеви во нозете. Во натпреварот бр. 5, тој забележал трипл-дабл (26 бода, 11 скокови и 13 асистенции) кога Мајами ги совладале Оклахома Сити по четврти пат во серијата за да стигнат до нивната втора НБА титула во историјата на франшизата и првиот шампионски прстен за Џејмс во кариерата. Џејмс бил едногласно изгласан за Најкорисен играч на НБА финалето со просек од 28,6 бода, 10,2 скока и 7,4 асистенции по натпревар. Неговиот просек во плејофот изнесувал 30,3 бода, 9,7 скока и 5,6 асистенции по натпревар, и подоцна бил рангиран на второто место во модерната НБА историја од страна на ЕСПН.
Во текот на следната сезона 2012-2013, со постигнатите 25 бода, 10 асистенции и 7 скокови во натпреварот против Голден Стејт Вориорс, Џејмс станал најмладиот играч во историјата на НБА кој постигнал 20.000 бода и 5.000 асистенции. Со тоа тој станал тринаесеттиот кошаркар на лигата кој остварил 20.000 бода и 5.000 асистенции. Во февруари 2013, неговиот просек изнесувал 29,7 бода и 7,8 асистенции по натпревар, додека во текот на истиот месец, Хит ја започнале својата серија од 27 победи по ред, што е третата најдолга серија во историјата на НБА. Мајами го завршиле регуларниот дел од сезоната со најдобар скор во лигата како и во историјата на франшизата 66-16, а Џејмс бил прогласен за МВП по четврти пат, и останал краток само за еден глас, да стане првиот играч во историјата на НБА, кој ја освоил наградата едногласно. Регуларниот дел од сезоната го завршил во просеци од 26,8 бода, 8 скокови, 7,3 асистенции и 1,7 украдени топки по натпревар со шут од игра 56,5 проценти.
Во натпреварот бр. 1 од конференциското финале, Џејмс постигнал кош со положување на топката со звукот на сирената носејќи му победа на Мајами со еден бод разлика против Индијана Пејсерс. Во текот на серијата, соиграчите од неговата екипа не биле во најдобра форма, па дополнителното оптоварување за постигнувања на бодови го натерало да ги спореди своите одговорности со оние од неговите „денови во Кливленд“. И покрај овие проблеми, Хит се пласирале во финалето каде закажале двобој со Сан Антонио Спарс, што симболично означувало шанса за Џејмс за реванш за неговото прво изгубено финале со Кавалирс шест години порано. На почетокот на серијата, тој бил критикуван за неговиот недостаток на агресивност и лошата селекција на шутеви, откако Хит заостанувале со 2-3. Во натпреварот бр. 6, тој го запишал својот втор трипл-дабл во серијата, забележувајќи 16 бода во четвртата четвртина, за да го доведе Хит до повратна победа. Во одлучувачкиот натпревар бр. 7, тој го изедначил рекордот за најмногу постигнати бодови од еден играч за време на седмиот натпревар во НБА финалето, водејќи го Мајами до победа над Сан Антонио со својте 37 бода и станувајќи НБА шампион по вторпат во својата кариера. Тој бил прогласен за МВП на НБА финалето втора сезона едноподруго, бележејќи во финалната серија просеци од 25,3 бода, 10,9 скока, 7 асистенции и 2,3.
2013–2014: Последната сезона во Мајами
Во текот на сезоната 2013–2014, Џејмс ги постигнал највисоките во кариерата и рекордни во историјата на франшизата 61 бод во натпреварот против Шарлот Бобкетс на 3 март 2014. Во текот на целата сезона, тој бил еден од ретките играчи кој не страдал од повреди (иако и тој пропуштил 5 натпревари) и бил на располагање речиси целото време на тренерот на Хит кој испробал цели 20 различни почетни постави поради повредите. Џејмс ја завршил сезоната со просек од 27,1 бод, 6,9 скока и 6,4 асистенции по натпревар со 56,7 проценти шут од игра. По две години освојување, Џејмс морал да ја препушти наградата МВП која овојпат отишла во рацете на Кевин Дјурант од Оклахома Сити Тандер.
Во второто коло од НБА плејофот, тој го израмнил својот најдобар резултат во плејофот постигнувајќи 49 бода во четвртиот натпревар од серијата против Бруклин Нетс. Во следното коло, Мајами ги совладале Индијана Пејсерс за да го заработат четвртото последователно финале, со што станале само еден четирите екипи во историјата на НБА кој го постигнале тоа. Таму ги чекале прошлогодишните соперници Сан Антонио Спарс, во реприза на финалето од претходната година. Во натпреварот бр. 1 од финалето, Џејмс го пропуштил поголемиот дел од четвртата четвртина поради грчеви во нозете, што Спарс на максимално добар начин го искористиле за да стигнат до водство во серијата со 1-0. Во натпрвеарот бр. 2, тој ги одвел Хит до победа и израмнување на серијата на 1-1, со 35 бода и одлични 64 проценти шут од игра. Сан Антонио на крајот ги совладале Хит во пет натпревари, ставајќи крај на нивната потрага по трета титула во низа. Во финалето, Џејмс имал во просек 28,2 бода, 7,8 скокови и 2,0 украдени топки по натпревар.
Враќање во Кливленд Кавалирс
На 25 јуни 2014 година, Џејмс одлучил да се откаже од својот договор со Хит, и официјално на 1 јули станал неограничен слободен агент. На 11 јули, било открено дека тој има намера да се врати во Кавалирс. За разлика од „Одлуката“, неговата објава да се врати во Кливленд била добро примена. На 12 јули, тој официјално потпишал за Кавалирс, кој со скор 97-215 бил најлошиот тим во лигата во четирите изминати сезони по неговото заминување.. Еден месец по потпишувањето на Џејмс, Кавалирс ги стекнале правата и над Кевин Лав од Минесота Тимбервулфс, формирајќи ново ѕвездено трио заедно со дотогашната главна ѕвезда на тимот Кајри Ирвинг.
2014–2015: Петто финале по ред
Пред првиот тренинг на Кавалиерс во претсезоната, Џејмс ја повикал и претседавал со 30-минутната средба организирана само за играчите, каде тој ги истакнал својте очекувањата од секој од играчите на тимот за претстојната сезона. Во јануари од сезоната 2014–2015, Џејмс пропуштил две седмици поради вирусот на левото колено и долниот дел на грбот, што претставувало најдолгиот низ на пропуштени натпревари во неговата кариера. Набргу, по враќањето од повредата, во февруари 2015 година, на натпреварот против Детроит Пистонс тој остварил 11 додавања, со што дошол до вкупно 6.142 додавања во кариерата, соборувајќи го рекордот на Скоти Пипен. Севкупно, тој одиграл најниски во некоја сезона 69 натпревари, а неговите завршни просеци биле 25,3 бода, 6 скокови и 7,4 асистенции по натпревар. Во второто коло на плејофот, тој постигнал кош со звукот на сирената со кој го одвел Кливленд до изедначување на 2–2 во серијата против Чикаго Булс. Во конференциското финале, Кавалирс биле подобри од изненадувањето Атланта Хокс со "метла" за да се пласираат во финалето, со што Џејмс станал првиот играч од 1960-тите години кој играл во пет финалиња едноподруго. Во поголемиот дел од финалето против Голден Стејт Вориорс, Ирвинг и Лав биле недостапни поради повреда, давајќи му на Џејмс повеќе напаѓачки одговорности. Под неговото водство, Кавалирс ја отвориле серијата со предност од 2-1 пред да бидат поразени во шест натпревари. И покрај поразот, тој бил сериозен конкурент за добитник на наградата за МВП на финалето (на крајот ја добил Андре Игудала), бележејќи просечно по 35,8 бода, 13,3 скокови и 8,8 асистенции по натпревар во финалната серија.
2015–2016: Титулата со Кливленд Кавалирс
За време на сезоната 2015–2016, Џејмс бил критикуван за неговата улога во неколку контроверзии надвор од теренот, вклучувајќи го и отпуштањето на тренерот на Кавалирс Дејвид Блат во средината на сезоната.
За време на плејофот, Кавалирс лесно ги совладале сите свој противници на истокот за да изборат ново финале; во првата рунда на плејофот на источната конференција ги победиле Детроит Пистонс 4-0, потоа со истиот резултат биле подобри и од Атланта Хокс, а во конференциското финале ги совладале Торонто Репторс со 4-2. Во НБА финалето Кавалирс повторно се соочиле со Голден Стејт Вориорс, кои одиграле рекордна сезона со 73 победи.
Одново серијата не започнала добро за Кавалирс, откако по четири натпревари тие заостанувале со 3-1. Благодарение на напорите на Џејмс кој одговорил со постигнување на 41 бод во секој од двата следни натпревари елиминацијата била избегната и Кливленд се изборил за седми одлучувачки натпревар. Во натпреварот бр. 7, тој имал трипл-дабл и направил голем број на клучни одигрувања, вклучувајќи ја и блокадата над Игудала, за да може Кливленд да стане шампион, со што завршила 52-годишната суша на професионалните спортски екипи од Кливленд, а исто така тие станале и првиот тим во историјата на НБА кој успеал да се врати по дефицит од 3-1 во финалето. Џејмс станал само третиот играч кој забележал трипл-дабл во седмиот натпревар од НБА финалето, и просечно во серијата бележел по 29,7 бода, 11,3 скока, 8,9 асистенции, 2,3 блокади и 2,6 украдени топки по натпревар, со што станал првиот играч во историјата на лигата кој сметајќи ги играчите од двата тима бил водач во сите пет статистички категории во некоја плејоф рунда, по што едногласно бил избран за МВП на НБА финалето по третпат во својата кариера.
2016–2018: Последните две сезони во Кливленд
Сезоната 2016-2017 била нарушена со повреди и неочекувани загуби за Кавалирс; Самиот Џејмс подоцна ја опишал како една од „најчудните“ години во неговата кариера. После поразот во јануари од Њу Орлеанс Пеликанс, тој јавно ја критикувал управата на Кливленд за изградбата на тим за кој сметал дека е премногу „тежок“, за што доби против критики. Кавалирс ја завршиле сезоната како втори носители на Истокот, а Џејмс просечно бележел по 26,4 бода како и највисоки во кариерата во просек 8,6 скокови и 8,7 асистенции, но и 4,1 изгубени топки по натпревар. Во натпреварот бр. 3 од првото коло на плејофот, тој регистрирал 41 бод, 13 скокови и 12 асистенции против Индијана Пејсерс, со што го одвел Кливленд до кам-бек победа по заостаток од 25 бода на полувремето, што претставува пресврт по најголем дефицит на полувремето во историјата на НБА плејофот. Во натпреварот бр. 5 од финалето на конференцијата против Бостон Селтикс, Џејмс постигнал 35 бода и го надминал Мајкл Џордан како водач по бројот на постигнати бодови во НБА плејофот на сите времиња. Кавалирс го добиле тој натпревар како и серијата, и напредувале во за нив третото по ред финале каде одново ги чекале Вориорси, кој во офсезоната дополнително се засилиле со доведувањето на Кевин Дјурант. Џејмс станал првиот играч кој во просек постигнал трипл-дабл во едно НБА финале, со просек од 33,6 бода, 12 скокови и 10 асистенции по натпревар, меѓутоа Вориорс биле пресилни овојпат за Кавалирс и ги совладале со 4-1.
Лос Анџелес Лејкерс
На 29 јуни 2018 година, Џејмс ја искористил опцијата да се откаже од својот договор со Кавалиерс и станал неограничен слободен агент.
Црква „Св. Никола“ - Крушеани
Свети Никола — селска гробишна црква во прилепското село Крушеани, Македонија.
Црквата се наоѓа на влезот во селото Крушеани од насока на Обршани. Околу црквата се наоѓаат селските гробишта.
Местоположба
Црквата се наоѓа на 1 километар јужно од селото Крушеани, крај патот за Обршани (Р2335).
Историја
Изградена во периодот од 1970 до 1976 година врз темели на старо црквиште откриено во 1950-тите од антропологот Јован Трифуноски. Осветена е на 25 јули 1976 година од митрополитот Ангелариј Пелагониски, подоцна поглавар на МПЦ.
Архитектура
Во архитектонски поглед, храмот претставува еднокорабна засводена градба, со влезен трем и полукружна апсида кон исток. Има и придружна трпезарија во црковниот двор.
Бродска Клисура
Бродска Клисура — клисура на реката Треска што се протега помеѓу с. Преглово во Кичевската Котлина и градот Македонски Брод. Долга е 7,5 км и всечена е меѓу планините Песјак од север и Бушева Планина од југ. Тлото е составено од шкрилци создадени во палеозоикот.
Двете страни на клисурата се прилично стрмни, што ја прави многу погодна за изградба на вештачко езеро.
Томислав Настевски
Живот, војната 2001 и сведоштва
Томислав Настевски е роден на 4 август 1973 година во населбата Ѓорче Петров во Скопје. Завршува средно образование. Пред да биде мобилизиран беше невработен. Работел сѐ и сешто, најчесто физички работи, само за да обезбеди егзистенција за семејството. Поради тешкотиите во животот, тој ја праќа сопругата заедно со синчето во село на одмор. Ден потоа се јавил од касарната Илинден, од каде што заминале на теренот во близина на селото Љуботен. Томе останува полни два месеца на фронтот. Првиот месец си доаѓал дома почесто. За вториот месец велел дека му дошле други старешини кои многу поретко го пуштале да доаѓа дома. Затоа, пак, редовно комуницирале преку телефон. Неколку дена пред да загине во Заседата кај Љуботенски Бачила, Томислав се повредува и ја шинува ногата. Иако тешко одел, цели две недели не го пуштале да си дојде дома. Неговиот старешина му рекол: Ако не можеш да одиш на позиција, не можеш да одиш и дома. Томислав останал со шината нога до крајот. Неговата сопруга отишла во одморалиштето кај Љубанци каде што им била базата да му однесе „руска вода“ за да го масира отокот на ногата. Многу тешко се движел, ногата му била завиткана во завој, не можел да носи каква било обувка. Подоцна, на почетокот на август, доаѓал дома двапати. На 4 август му било роденден. Го прославувале роденденот со побегнатите роднини од Тетово. На 7 август последен пат дошол да се види со сопругата и синчето. На 10 август, дента кога требало да си дојде, Томислав загинува во Заседата кај Љуботенски Бачила.
За да биде трагедијата поголема, всушност умира тешко ранет во камионот, бидејќи спасувачите го заборавиле. Според соборец на Томислав, откатко се случила експлозијата, тој бил жив уште три часа колку што се чекало да стигне помошта. Очајно барал помош но — другарот, исто така, тешко ранет — не можел ништо да стори. Успеал само да му довикне: Снајди се некако, издржи додека дојде помошта. Томислав се довлечкал до камионот и се сокрил внатре или под него, постојано барајќи помош. Некој од војниците му дал газа и тој ги притискал раните, но и натаму обилно крварел. Екипите за извлекување успеале да стигнат на местото на настанот дури по околу три часа. Веројатно не го виделе, или сметале дека е мртов. А тој бил жив, барем како што кажува сведокот. Во меѓувреме, како што кажал сведокот, некој војник се симнал од одморалиштето кај камионот и ги штител ранетите и убиените од нападите на терористите кои се обиделе да се симнат од Љуботен. Да не бил тој војник, веројатно сите ранети ќе биле измасакрирани од терористите за да нема сведок.
Томислав зад себа ја оставил својата сопруга и својот тогаш пет и полгодишен син. Посмртно е одликуван со Медал за храброст од Претседателот на Р Македонија.
Космос-1081
Космос-1081 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 март 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1081 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,5 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1465 км, а најмалото на 1404.
Уч Евлер
Уч Евлер — солунско село во Егејска Македонија, Република Грција.
Раптор од Џорџија
Раптор од Џорџија (англиски: Georgia Raptor) наводно е криптид од подрачје на Џорџија (САД).
Опис на криптидот
Се опишува како Тероподски диносаурус од семејството Троодонати висок 1,52 метри.
IC 1618
IC 1618 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1618 се споменува и како NPM1G +37.0353.
Откривање
Објектот е откриен на 13 јуни 1896 година од страна на Стефан Жавел.
Податоци од набљудување
Според морфолошката класификација на галаксиите, IC 1618 е од видот S. Видливиот сјај со голо око изнесува 16 mag, а оној во рамките на интервалот од минималната до максималната честота 16,8 mag, додека површинскиот сјај изнесува 14,2 m/лм2. IC 1618 има привидни димензии од 0,55' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 17 м 44,8 с, а неговата деклинација, односно висината на лакот на тој агол, +37° 24' 1"". Положбениот агол на објектот е во износ од 45°.
Други поделби
Проучување на IC 1618 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3088320.
Ибраим оџа оро
Ибраим оџа е машко македонско оро, кое кореографски потекнува од Велешко.
1350
1350 (Римски бројки) — година според општоприфатениот календар. Тоа била 1350 година од новата ера, 350. од вториот милениум, 50. од XIV век и прва од 1350-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6858 и 6859 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6100 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5110 и 5111 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2103.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1350 година се протега во 3986 и 3987, додека според второто гледиште, годината трае во текот на 4046 и 4047 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1893. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 750 и 751 исламска година.
Поступано оро
Поступано е машко македонско оро, кое кореографски потекнува од Скопско.
Ова е умерено брзо оро кое се игра со бавни чекори. Орото постепено се забрзува, и тогаш се игра со потскокнување. Играчите се во полукруг, со лицето свртени кон центарот на кругот. Ритамот е 13/16.
Ивица Златевски
Ивица Златевски (Волково,, – Љуботенски Бачила, , ) бил македонски бранител, војник од резервен состав на АРМ и учесник во воениот конфликт во Македонија во 2001 година. Загинал на 10 август 2001 заедно со седуммина соборци, откако камион на АРМ полн со муниција налетува на две нагазни мини поставени на шумскиот пат на правецот Љубанци - Љуботенски Бачила на Скопска Црна Гора, на околу 5 км од селото.
Живот, војната 2001 и сведоштва
Ивица Златевски е роден на 20 декември 1976 година во скопското село Волково. Според неговите блиски, од Ивица зрачеше спортскиот дух и ентузијазам, во време кога беше убеден дека доаѓаат подобри времиња во неговиот и животот на земјата. Доаѓа од мешано семејство каде што тато му е Македонец а мајка му Србинка. Ивица завршува во „Димитар Влахов“ училиште за касап. После тоа го отслужува воениот рок во касарната „Ѓорче Петров“, каде бил шеф на готвачите. Тој никогаш не работел на струката. Се вработил после отслужувањето на воениот рок во соседството во автомеханичарски сервис. Беше горд што мајка му била Србинка и се чувствуваше пола Македонец пола Србин. Од вујко му ја земал војничката капа од српската армија и си ја понесе во Љубанци. На мајка му, Ивица и донела и слики: на едни со македонска беретка, на друга со српска.
Животот го гледаше само од убавата страна. Во ридиштата крај Љубанци, на 10 август 2001 година, со силната експолизија поставена од терористите, загинува Ивица. Тој посмртно е одликуван со медал за храброст од Претседателот на Р. Македонија.
Црн Камен (Шар Планина)
Црн Камен е планинскиот врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.320 метри.
Њујоршки птеросаурус
Опис на криптидот
Се опишува како суштество кое наликува на птеросаурус.
Космос-1082
Космос-1082 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,7 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1465 км, а најмалото на 1423.
Хаџи Бали
Хаџи Бали (Περαία, Переја; до 1928 г. Χατζή Μπαλή, Хаѕи Бали) — град во Солунско, Егејска Македонија и административен центар на општината Солунски Залив во денешниот Солунски округ, Грција.
Иако се води како псоебен град, Хаџи Бали денес има улога на предградие на Солун, и се наоѓа на само 4 км од Солунскиот аеродром.
Дримколска Клисура
Дримколската Клисура претставува импозантна клисура во Македонија која се протега по тркот на реката Црн Дрим. Се протега во должина од 28 км, помеѓу утоката на реката Лениште до поранешната утока на Радика. Стрмните долински страни Црн Дрим ги изградила помеѓу западните ограноци на Караорман и на Стогово, а источните на планината Јабланица. Денес Дримколската Клисура е заезерена со изградба на двете познати вештачки акумулации: Шпилје и Глобочица. Единствено само под браната Глобочица се формира краток речен тек. Клисурестите страни се дисецирани со долините на повеќе кратки речни текови кои имаат голем наклон и при утоката во езерото формирале наноси. Низ клисурата минува регионалниот пат Струга – Дебар.
NGC 2725
Објектот бил предмет и на други истражувања, па освен како NGC 2725 се споменува и како UGC 4732, MCG 2-23-18, CGCG 61-38.
Откривање
Објектот е откриен на 10 март 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 2725 е од видот P. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 12,4 m/лм2. NGC 2725 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 1 м 3,2 с, а неговата деклинација, односно висината на лакот на тој агол, + 11° 5' 51". Положбениот агол на објектот е во износ од 54°.
Други поделби
Проучување на NGC 2725 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 25332. Во рамките на атласот на длабокото небо, Уранометрија 2000.00, објектот припаѓа на групата означена со бројот 187; додека во Каталогот на основни ѕвезди (GSC) е групиран под бројот 814. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 438.
Дабје (Еловец)
Дабје — археолошко наоѓалиште во селото Еловец во Општина Чашка. Претставува населба од доцноантичкото време.
Местоположба
Дабје се наоѓа на околу 1 км југозападно од селото, на блага падина крај патот за Лисиче.
Ископувања и наоди
Во непосредна близина на локалитетот Скривница се среќаваат фрагменти од керамички садови и градежен материја
Мелфест
Мелфест — меѓународен фестивал за млади таленти, кој се одржува во Домот на културата „Марко Цепенков" во Прилеп. На првата вечер се изведуваат светски меѓународни хитови, додека втората вечер е авторска; секој автор со своја композиција на свој јазик.
2001
На втората вечер во конкуренција се наоѓаат учесници од: Норвешка, Австрија, Унгарија, Грција, Кипар, Мексико, Монголија, Јужна Кореја, Хрватска, Југославија, Македонија... Гласаат гледачите покрај малите екрани по пат на „теле воутинг", присутните во салата и стручното жири. Втората вечер е директно пренесувана од Македонската телевизија. Како водители се јавуваат Лила Стојановска и Иван Мирчевски.
Мидлендс
Мидлендс е дел од Англија и територијално во голема мера се совпаѓа со Кралството Мерсија од раниот среден век. Регионот Мидлендс се граничи со Велс, Северна Англија и Јужна Англија. Во 18 и 19 век Мидлендс бил важен центар на индустриската револуција. Регионот на Мидлендс е поделен на Западен Мидлендс и Источен Мидлендс и тие влегуваат во состав на деветте официјални региони во Англија. Бирмингем, во Западен Мидлендс, е втор по големина град во Обединетото Кралство.
Местоположба
Нема едногласност за тоа до каде се простира Мидлендс. Ако се дефинира дека е составен од статистичките региони на Источен Мидлендс и Западен Мидлендс, тогаш во негов состав влегуваат окрузите Дербишир, Херефордшир, Лестершир, Линколншир (но со исклучок на Северен Линколншир и Североисточен Линколншир), Нортхемптоншир, Нотингамшир, Рапт, Стафордшир, Ворвикшир, Ворчестершир и метрополитенските окрузи од Западен Мидлендс. Ако не се следат официјалните регионални граници, Мидлендс може да ги вклучи и Питерборо (поранешен дел од Нортхемптоншир), Финингли (поранешен дел од Нотингемшир) и гореспоменатите општини од Линколншир.
Исто така, има неформален регион познат како Јужен Мидлендс кој се смета дека ги опфаќа јужните делови на Источен Мидлендс и северните делови од Јужна Англија. За разлика од тоа, иако северните делови на Дербишир и Нотингемшир се официјално дел од Мидлендс, тие честопати се сметаат за дел од Северна Англија. Сепак, тие се вклучени во неформалниот регион Северен Мидлендс кој ги опфаќа северните делови на Западен и Источен Мидлендс, заедно со некои јужни делови на Северна Англија.
Поранешни окрузи
Поранешните окрузи престанале да се користат за административни цели во 1899 година.
Географија
Областа е претежно ниска и рамна со изолирани ридови. Венлок Еџ, кој се протега низ подрачјето со извонредна природна убавина Шропшир Хилс, е долг, низок гребен, кој се протега на преку 24 км. Висината на врвовите е помеѓу 300 м и 600 m; Киндер Скаут е највисока точка со 636 m. Линколншир е единствениот крајбрежен округ во Мидлендс затоа што на запад регионот се граничи со Велс.
Клима
Мидлендс има умерена океанска клима, со студени, облачни, влажни зими и пријатни, претежно суви и сончеви лета. Температурата обично се движи од −0,4 °C во текот на зимските ноќи до 24,1 °C во текот на летото. Поради својата географска местоположба обично има претежно слаби ветрови, со топли денови и студени ноќи.
Горна Бањица
Горна Бањица — село во Општина Гостивар, во областа Долни Полог, во околината на градот Гостивар.
Географија и местоположба
Селото се наоѓа во областа Горни Полог, оддалечено само 3 километри јужно од Гостивар. Речиси е споено со населбата Долна Бањица, која претставува дел од урбаната зона на Гостивар.
Историја
Селото Горна Бањица се споменува во повеќе документи. Околу средината на XI век византискиот цар Роман III го подарил на манастирот св. Горг кај Скопје, а тоа го потврдиле и бугарскиот владетел Константин Асен во 1265 година и кралот Милутин српски во 1300 година во нивните грамоти. Горна Бањица е наведена и во пописните дефтери од 1452/53 и 1467/68 година. Денешното село Горна Бањица лежи на средновековната локација во североисточното подножје на Градиштето, има стари гробишта и средновековно црквиште. Малку посеверно од него бил основан манастирот Гостивар, спомнат во црковните документи од 1318 и 1343 г. Покрај манастирот постепено се ширело истоимено село, кое во пописниот дефтер од 1452/53 г. броело 88 куќи, а во 1467/68 г. 108 куќи. Истото се развивало на сметка на соседната Долна Бањица, за на крајот да го достигне денешниот обем и значење како центар на Горниот Полог.
На крајот на век, селото е дел од Полошката нахија во Гостиварската каза на Отоманското Царство.
Стопанство
Главна стопанска гранка на населението е земјоделството. Селото Горна Бањица во Македонија и на Балканот е позната по производството на висококвалитетниот црвен благ кромид, кој е најдоминантната полјоделска култура што се одгледува во селото, а која во минатото била извезувана и со товарни возови низ Македонија и Југославија.
Население
Според статистиката на Васил К’нчов („Македонија, Етнографија и статистика“) од 1900 година, во Горна Бањица живееле 435 жители, 400 Турци и 35 Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Горна Бањица имало 32 Македонци, под врховенството на Бугарската егзархија.
Горна Бањица е село во Гостиварско и Полог, така што во 1961 година броело 1.108 жители, а во 1994 година 1.662 жители, од кои 422 биле Албанци, 1.239 Турци и 1 останат.
На пописот од 2002 година, селото имало 4.423 жители, од кои 1.196 Македонци, 1.636 Албанци, 1.243 Турци, 315 Роми, 4 Срби и 29 останати.
На табелата е прикажан националниот состав на населението низ сите пописни години:
Родови
Според истражувањата од 1946 година, родови во селото се:
Избирачко место
Во селото постојат избирачките места бр. 515 и 516 според Државната изборна комисија, сместени во просториите на основното училиште.
На претседателските избори во 2019 година, на овие избирачки места биле запишани вкупно 1.747 гласачи.
Култура и спорт
Во август 2015 година е формиран фудбалскиот клуб Трабзонспор кој во сезоната 2018/19 за првпат игра во третата лига Запад.
Иселеништво
Од Македонците се знае за следните иселеници: Бацковци (3 к.) иселени се во поречкото село Заград. Олиовци (9 к.) иселени се во поречкото село Битово. Јаковчевци (5 к.) иселени се во селото Здуње. Иселеници има и во јужна Русија, каде иселениците создале истоимено село.
1349
1349 (Римски бројки) — година според општоприфатениот календар. Тоа била 1349 година од новата ера, 349. од вториот милениум, 49. од XIV век и последна од 1340-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6857 и 6858 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6099 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5109 и 5110 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2102.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1349 година се протега во 3985 и 3986, додека според второто гледиште, годината трае во текот на 4045 и 4046 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1892. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 749 и 750 исламска година.
NGC 7517
NGC 7517 — елиптична галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7517 се споменува и како MCG 0-59-8, CGCG 380-10, NPM1G -02.0506.
Откривање
Објектот е откриен на 5 октомври 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7517 е од видот E5. Видливиот сјај со голо око изнесува 14,4 m, а оној во рамките на интервалот од минималната до максималната честота 15,4 m, додека површинскиот сјај изнесува 12,6 m/лм2. NGC 7517 има привидни димензии од 0,6' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 13 м 13,8 с, а неговата деклинација, односно висината на лакот на тој агол, -2° 6' 0"". Положбениот агол на објектот е во износ од 155°.
Космос-1083
Космос-1083 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 март 1979 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1083 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,9 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1465 км, а најмалото на 1442.
Хрватско Загорје
Хрватско Загорје (Hrvatsko zagorje) — културно-историска и географска област северно од Загреб, Хрватска. Се состои од целата област северно од планината Медведница, до Словенија на север и запад, и до областите Меѓимурје и Подравина на север и исток. Загорје било поделено на Крапинско-загорска жупанија и дел од Вараждинската жупанија по основањето на независна Република Хрватска. Хрватите оваа област обично го нарекуваат „Загорје“. Меѓутоа област со вакво име има и во Словенија, па затоа хрватскиот дел правилно се нарекува „Хрватско загорје“. Ако земеме предвид лингвистички и други фактори, можеме да речеме дека и престолнината Загреб спаѓа во Загорје.
Главни градови на Загорје се Вараждин и Крапина. Често се вели дека овој град е културната престолнина на кајкавското наречје (хрватски дијалект). Секоја година во Крапина се одржува фестивал наречен Фестивал кајкавске попевке. Кајкавското наречје на хрватскиот е многу слично на словенечкиот јазик. Поради повеќевековното присуство на германското, австриското и унгарското благородништво во Загорје, Загроците и ден денес често користат туѓи зборови и изрази од споменатите јазици во секојдневниот говор. Традициската изработка на загорсксите дрвени играчки, lepoglavska čipka te medičarski i licitarski proizvodi, поради својте посебности и вредности се сврстани на списокот на нематеријални добра на УНЕСКО.
NGC 5108
NGC 5108 — спирална галаксија во соѕвездието Кентаур, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5108 се споменува и како ESO 444-20, MCG -5-32-5.
Откривање
Телото е откриено на 3 јуни 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5108 е од видот SBbc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 12,7 m/лм2. NGC 5108 има привидни димензии од 1,2' х 0,3'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 23 м 18,7 с, а неговата деклинација, односно висината на лакот на тој агол, -32° 20' 31"". Положбениот агол на објектот е во износ од 2°.
Други поделби
Проучување на NGC 5108 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46774. Во рамките на атласот на длабокото небо, Уранометрија 2000.00, објектот припаѓа на групата означена со бројот 370; додека во Каталогот на основни ѕвезди (GSC) е групиран под бројот 7268. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 80.
Сушево
Сушево може да се однесува на следниве села во Македонија:
Франц Ле Форт
Франц Jаковлевич Ле Форт а напишано и како Лефорт (Франц Яковлевич Лефорт; 2 (12) јануари, 1656 – 2 (12) март, 1699) бил руска воена личност со Хугенотско потекло, генерален адмирал (1695), и близок соработник на цар Петар Велики.
Чудовиштето од Аја Напа
Аја Напа чудовиште (грчки: Αγία Νάπα θαλάσσιο τέρας, турски: Ayia Napa deniz canavarı, англиски: Ayia Napa sea monster) е криптид кој се појавува долж брегот на популарното туристичко одморалиште Аја Напа на Кипар. Најмногу средби со ова суштество се случиле околу ‘ртот Греко.
Франц Ле Форт
Биографија
За време на азовските походи од 1695 – 1696 година Ле Форт бил одговорен за Царската руска морнарица. Неговото враќање од војната било обележано со свечена парада низ Москва до неговата „родна“ Неметска слабода и последователните свечености. На Лефорт му била доделена титула гувернер (наместник, или наметник ) од Новгород и имот во два уједа.
Чудовиштето од Аја Напа
Други називи
Оваа суштество уште е познато под имињата:
Франц Ле Форт
Биографија
Во 1696 година Ле Форт заедно со Федор Головин и презел официјална одговорност за Големата амбасада на Петар, руска дипломатска мисија во Западна Европа. По враќањето во Москва во 1698 година учествувал во судењето на бунтовниците Стрелци. Истата година се преселил во наменски изградена палата, подоцна позната како, на реката Јауза. Палатата наскоро станала центар на рускиот политички и кралски живот во 1698 – 1699 година. Петар Велики ги одржувал сите важни состаноци и бројни прослави во палатата на Ле Форт.
Чудовиштето од Аја Напа
Опис на криптидот
Го опишуваат како големаа морска змија со долг врат, со две перки на градите и една на грбот, со долг врат, и опашка која наликува на опашка кај делфин. Локалните рибари зборуваат дека е пријателско суштество, и нема извештаи дека оваа суштество направило каква било штета.